stanford-oval/wikipedia huggingface dataset:
לותרינגיה
היסטוריה > דוכסות לותרינגיה

בשנת 903 מינה לודוויג הצעיר את גבהרד מלאנגאו לדוכס לותרינגיה, ששלט בדוכסות עד מותו בשנת 911. לאחר מותו של לודוויג הצעיר בשנת 911 נכבש האזור על ידי פרנקיה המערבית, בהסכמת רגינאר, דוכס לורן, אולם בשנת 925 כבש היינריך הראשון, מלך גרמניה את האזור בחזרה, בסיועו של ז'ילבר, דוכס לורן שקיבל בתמורה את בתו של היינריך לאשה. לאחר מותו של היינריך הראשון בשנת 936 ניסה ז'ילבר להעביר את נאמנותו לראול, מלך צרפת, אולם הובס בשנת 939 על ידי אוטו הראשון, מלך גרמניה ונמלט מהדוכסות. לאחר מכן שלט בדוכסות היינריך הראשון, דוכס בוואריה עד לשנת 940, ולאחריו שלט אוטו, דוכס לורן עד לשנת 944. בשנת 942 ויתר לואי הרביעי, מלך צרפת שהיה שקוע בסכסוך עם איג הגדול, על כל תביעותיו על אזור לותרינגיה. בשנת 944 פלשו כוחותיו של לואי הרביעי ללותרינגיה, אולם נסוגו לאחר שאוטו הראשון הגיב בגיוס צבא גדול בפיקודו של הרמן הראשון, דוכס שוואביה.
היסטוריה > חלוקת הדוכסות

בשנת 953 מינה אוטו הראשון, מלך גרמניה את אחיו ברונו הגדול לדוכס לותרינגיה, במקום קונרד, דוכס לורן שמרד בו. בשנת 959 חילק ברונו את הדוכסות ללורן התחתית וללורן העילית, שהופרדו על ידי נהר הריין, ולאחר מותו בשנת 965 הפכה החלוקה לקבועה. חתנו של ברונו - פרידריך הראשון מבאר ירש את לורן העילית, ואילו לורן התחתית עברה לגוטפריד הראשון, דוכס לורן התחתית. בשנת 978 פלש לותר, מלך צרפת לאזור והגיע עד אאכן, אולם אוטו השני, קיסר האימפריה הרומית הקדושה השיב מלחמה והגיע עד שערי פריז, ובעקבות כך ויתר לותר בשנת 980 על כל תביעותיו לאזור.
עד מהרה התפצלה לורן התחתית לכמה נחלות קטנות, שכללו את רוזנות לוקסמבורג, ארכיבישופות טריר, דוכסות באר ובישופויות מץ, טול וורדן, ועוד. מאידך נשארה דוכסות לורן העילית כדוכסות בתחומי האימפריה הרומית הקדושה עד לשנת 1766, ולאחר מכן סופחה לממלכת צרפת.
ראו גם

דוכסות לורן
דוכסות לורן התחתית
לורן
הערות שוליים

↑  ראו לדוגמה רבי אליעזר הגדול בספר חכמי אשכנז הראשונים, אברהם גרוסמן
חלוקת לותרינגיה בשנת 959
1813 במדע

| 0 | 1 | 2 | 3 |
| --- | --- | --- | --- |
|  |  | 1813  במדע |  |
< · 1811 · 1812 — 1813 — 1814 · 1815 · >
כל ערכי השנים במדע במאה ה-20 · כל ערכי השנים במדע במאה ה-21 · פורטל מדע בישראל
ארכאולוגיה

גילוי מקדשי אבו סימבל על ידי יוהאן לודוויג בורקהרדט.
כימיה

פרסום ספר Traité des poisons של כימאי צרפתי מטיו אורפילה. הספר מהווה בסיס לטוקסיקולוגיה מודרנית.
אדוארד צ'ארלס הווארד המציא שיטה חדשה לזיקוק סוכר בתת-לחץ במכל סגור
מתמטיקה

גילוי משוואת פואסון על ידי סימאון דני פואסון.
סוציולוגיה

קלוד-אנרי דה סן-סימון פרסם את ספרו Physiologie sociale
נולדו

19 בינואר – הנרי בסמר, ממציא בריטי שהניח את היסוד לתעשיית הפלדה עם תהליך בסמר. (נפטר ב-1898)
12 בפברואר – ג'יימס דווייט דיינה, גאולוג אמריקאי (נפטר ב-1895)
18 בפברואר – קרל וולטזין, כימאי גרמני, מיוזמי כנס קרלסרוה. (נפטר ב-1870)
19 במרץ – דייוויד ליווינגסטון, מגלה ארצות בריטי. (נפטר ב-1873)
12 ביולי – קלוד ברנר, פיזואולוג צרפתי (נפטר ב-1878)
19 בדצמבר – טומס אנדיו, כימיכאי אירי (נפטר ב-1885)
נפטרו

10 באפריל – ז'וזף לואי לגראנז', מתמטיקאי צרפתי. (נולד ב-1736)
27 באפריל – זבולון פיק, מגלה ארצות אמריקאי (נולד ב-1779)
10 במאי – זיהון קרל ויליאם איליגר, זואולוג גרמני (נולד ב-1775)
22 ביולי – ג'ורג' שאו, זואולוג ובוטנאי בריטי (נולד ב-1751)
23 באוגוסט – אלכסנדר וילסון, אורניתולוג אמריקאי (נולד ב-1766)
המרכז הקליני המוסקבאי למחלות זיהומיות

| --- | --- |
אין תמונה חופשית
 היסטוריה
 תאריך ייסוד:  2020 
 גאוגרפיה
 מיקום:  Voronovskoye Settlement, רוסיה
 קואורדינטות:  55°22′03″N 37°11′25″E﻿ / ﻿55.367406°N 37.190352°E﻿ / 55.367406; 37.190352
 he
 
בניית בית החולים
המרכז הקליני המוסקבאי למחלות זיהומיות "וורונובסקויה" (ברוסית: Московский клинический центр инфекционных болезней «Вороновское»; שם הפרויקט "בית חולים למחלות זיהומיות ביישוב וורונובו במוסקבה") הוא בית חולים למחלות זיהומיות אוטונומיות בסמוך לכפר גולוחוואסטובו, ביישוב וורונובו שבמוסקבה. המרכז מהווה חלק מבית החולים הקליני על שם דמיחוב של מחלקת הבריאות בעיריית מוסקבה, ГКБ имени В. П. Демихова ДЗМ). מתחם בית החולים מיועד ל-800 מיטות (עם אפשרות הרחבה ל-900 מיטות ולהפוך כל מיטה למיטת החייאה תוך 24 שעות), מחצית המיטות הן מיטות החייאה. בנייתו נעשתה בזמן שיא בעת התפרצות מגפת הקורונה ברוסיה.
בנייה

בהתאם לצו של ראש עיריית מוסקבה, סרגיי סוביאנין, מיום 5 במרץ 2020 "אודות כניסת מצב כוננות גבוהה", ניתנה הוראה לבחון בניית בית חולים מודרני חדש לטיפול בחולים עם COVID-19.
ב-11 במרץ הגיע סוביאנין לאתר בנייה במוסקבה החדשה.
ב-12 במרץ, החלה הבנייה. הקבלן הכללי להקמת המרכז הזיהומי היה חברת ההחזקות העירונית Mosinzhproekt. אליהם הצטרפו נציגי חברות גדולות במוסקבה - DSK-1, PIK, Krost, MISK, Mospromstroy, Ingeokom ועובדי ארגוני תשתיות.
ב-24 במרץ הגיעה היקף הבנייה ל-40%. תוכנן שבניית המרכז תושלם ותיפתח תוך חודש מתחילת הבנייה.
ב-11 באפריל 2020, מתחם בית החולים היה מוכן ב-98%.
ב-17 באפריל 2020, המתחם כבר נפתח על ידי ראש עיריית מוסקבה, סרגיי סוביאנין.
ב-20 באפריל 2020 בית החולים קיבל את 20 החולים הראשונים.
תשתית

עבור בית החולים נרכשו כמאה אלף יחידות של ציוד רפואי, בהן למעלה מ-26,700 יחידות ציוד וריהוט רפואי וכן חליפות מגן לצוות הרופאים. על שטח של 80 אלף מ"ר הוצבו חמישים בניינים בני קומה אחת, שניים ושלוש קומות. במרכז נפתחו שלל מחלקות מאפס:
מרכז הדמיה להכשרת רופאים ואחיות, בו יש הזדמנות לפתח מיומנויות מעשיות על סימולטורים מודרניים. הסימולטורים סופקו על ידי האשכול הרפואי הבינלאומי במרכז סקולקובו;
במחלקת הקבלה למטופלים שנכנסים ליחידת הטיפול יש תיבות מלצר כפולות עם חדר סניטרי ושני מנעלי אוויר (חולים מועברים דרך השער מהרחוב, והשער מותאם מבפנים למעבר הצוות הרפואי. מערכת הבקרה הסניטרית ב-15 תיבות קבלה וצפייה בודדות מיועדת לחיטוי של 1,400 איש: שתי משמרות של עובדי רפואה של 700 איש כל אחד, המבנה מחולק ל-14 תאים זהים של 100 מקומות שכל אחד מהם מחולק לזכר ולנקבה);
יחידת אבחון (מצוידת במכשיר MRI, שני מכשירי CT ו-26 יחידות רנטגן ניידות וציוד אנדוסקופי)
יחידת החייאה (16 תאים עם 345 מיטות - מצוידים בציוד מודרני ובמכשירים תומכי חיים, בפרט, מערכת אספקת חמצן, מערכות הנשמה, ECMO, דפיברילטורים, מכשירים לטיפול בעירוי וציוד לניטור מתמיד של מצב החולה;
יחידת הפעלה (מצוידת בשני חדרי ניתוח כלליים המצוידים בזרוע רנטגן, תיבה גנרית פרטנית וארבע תיבות הרדמה)
תאי טיפול, מבנה שירות וחדר פיקוח סניטרי (12 תאים בסך הכל);
תא מעבדה (מאפשר יותר מעשרת אלפים בדיקות ביום (ארבעה מיליון בדיקות בשנה), כולל מחקרי PCR.
תחנת חמצן (לאספקת חמצן תאי, מורכב משלושה תאי בידוד תרמיים לאחסון וניפוק חמצן נוזלי, מתן איוד ואספקת חמצן. במקרה של הפרעות באספקת החמצן, חולים יועברו לתחנת חירום של 10 צילינדרים בנפח של 40 ליטר כל אחד);
יחידה לעיבוד, חיטוי והרס פסולת רפואית ומזון;
יחידת שחרור מטופלים, בניין נפרד בו נבדקים המטופלים העוברים טיפול. כשהוא נכנס לאזור הטיפול, נכנס המטופל לחדר הבדיקה התברואתי (מחולק לתאים של זכר ונקבה), בו הוא מסיר את בגדי בית החולים, מכניסם למכל פסולת רפואי, מתקלח ולובש בגדים אישיים שחוטו מראש. בשלב זה הוא הולך לאזור ה"נקי "בלובי עם אזור המתנה, שם הוא מקבל מסמכי שחרור, חפצי ערך ויוצא החוצה דרך הפרוזדור החיצוני מצידו של האזור המשותף. משלוח מצעים נקיים וחפצי המטופל מסופק בצורה ארוזה ומסומנת במכלים סגורים מחדרי אחסון ומכבסה מרכזיים באזור ה"נקי" של הבניין. צוות אזור הטיפול אוסף את בגדי בית החולים המלוכלכים במכל נפרד מיוחד באזור ההלבשה ומוציא אותו לחיטוי וכביסה ליחידת החיטוי ולחדר הכביסה. במקביל, עד 15 חולים, כלומר 70 חולים ביום, יכולים לעבור את הליך השחרור.
מנחת מסוקים (המסוגל לקבל בו זמנית שלושה מסוקים);
6 תחנות חשמל חלוקות, קווי כבלים מיותרים מתחנת החשמל בלבדבו שאורכה 22 ק"מ, נקודות חלוקה ותחנות שנאים;
מעונות דו-קומתיים ונוחים לאנשי רפואה וצוות טכני עם אפשרות לינה זמנית בחדרים יחידים וכפולים בהיקף כולל של כ-1,300 איש. כל חדר מצויד במכשירים, עובדי הבריאות גם מקבלים חדר אוכל, מרכז עסקים וארבעה מתחמי אימון ברחוב וחדר כושר;
נוצר מתחם ביטחון סביב המרכז הזיהומי, בכניסות ויציאות משטח בית החולים בו הותאמו שתי עמדות תברואה עבור כלי תחבורה;
הערות שוליים

1 2  «ВЗГЛЯД» — деловая газета. Собянин открыл построенную за месяц инфекционную больницу в Вороновском
↑  mos.ru — Официальный сайт мэра Москвы: Построили за месяц: в Вороновском открылась инфекционная больница
↑  ТАСС — Собянин открыл новую инфекционную больницу в Вороновском, построенную за месяц
↑  "Экспресс-стройка: где в России строятся инфекционные медцентры" (ברוסית). stroi.mos.ru. 2020-04-02.
↑  "Бочкарев: подъездные дороги к инфекционному центру построят за 10 дней" (ברוסית). stroi.mos.ru. נבדק ב-2020-03-24.
1 2  "Как строят инфекционную больницу в Новой Москве – фото" (ברוסית). Sputnik Беларусь. נבדק ב-2020-03-26.
↑  https://www.sobyanin.ru/static/pdf/ukaz-12-um-23-03.pdf sobyanin.ru
↑  "Инфекционная больница в ТиНАО". נבדק ב-2020-04-06.
↑  "Собянин: инфекционная больница в Новой Москве построена на 40%" (ברוסית). stroi.mos.ru. נבדק ב-2020-03-24.
↑  "Коронавирусный центр в Москве построят в 6-8 раз быстрее обычных сроков" (ברוסית). stroi.mos.ru. נבדק ב-2020-03-24.
↑  ntv.ru. "В Новой Москве готовятся открыть антикоронавирусную больницу" (ברוסית). НТВ. נבדק ב-2020-04-17.
↑  "Построенная за месяц инфекционная больница в ТиНАО начала принимать пациентов" (ברוסית). Сайт Москвы. 2020-04-21. נבדק ב-2020-04-27.
↑  "В районе новой инфекционной больницы сняты ограничения движения" (ברוסית). Сайт Москвы. 2020-04-19. נבדק ב-2020-04-19.
↑  "Свыше 5 тысяч человек строят инфекционный центр в новой Москве". riamo.ru. נבדק ב-2020-03-24.
↑  "Симуляционный обучающий центр для врачей открыли в новой Москве". Интерфакс-недвижимость. realty.interfax.ru. 2020-04-18. נבדק ב-2020-04-19.
↑  "Вокруг коронавирусного центра в новой Москве создадут периметр безопасности" (ברוסית). Интерфакс. נבדק ב-2020-03-24.
כרזת מוטיבציה שהוצבה באתר הבנייה של המרכז
קרב טרטוס

קרב טרטוס במלחמת 1973 הוא סדרת תקיפות שנערכו בלילה השישי של מלחמת יום הכיפורים, הלילה שבין 11 ל-12 באוקטובר 1973. במהלכן הופגז נמל טרטוס ומכלי הדלק בקרבתו על ידי ספינות סער של חיל הים של ישראל.
רקע

בליל 10–11 באוקטובר הותקף החוף הסורי על ידי ספינות סער משייטת ספינות הטילים והובערו מכלי הדלק במסוף (טרמינל) הדלק לייצוא בעיירת החוף בניאס, על מנת לגרום לצבא הסורי חשש מפגיעה בעורף החליט המטה הכללי שיש לשמר את הלחץ ההתקפי על חוף הסורי. אותן הספינות שחזרו מקרב לטקיה השני טופלו וחומשו בבסיס חיפה ויצאו שוב לים לתקיפת נמל חיל הים הסורי בטרטוס ומכלי הדלק שבסמוך.

אחד מהיעדים בתוכנית היה גם הפגזה חוזרת לאזור הנמל בבניאס אך תוך כדי הכנות ליציאה הגיעה הוראה להימנע מכך, לכח נמסר שהסיבה היא מדינית. מסוף הדלק בבניאס הופעל על ידי חברת נפט אמריקאית שספגה את הנזק הכלכלי מהתקיפה הקודמת.
רקע > כוחות ומשימות

מפקד שייטת ספינות הטילים אל"ם מיכאל ברקאי היה מפקד הכח והפליג באח"י חץ (סער 3) בפיקוד רס"ן משה אורון. בספינה זו הפליג גם סא"ל מיכה לצרוס מפל"ג 31 כמפקד הזוג. בת הזוג הייתה אח"י געש (סער 3) בפיקוד סרן אריה שפר. הזוג נקרא "כוח דרומי" ומטרתו הייתה להשמיד כלי שיט אויב אם יצאו מנמל טרטוס.

זוג ספינות שני בפיקודו של סא"ל גדעון רז שהפליג באח"י סופה (סער 3) בפיקוד סרן יצחק שמיר. בת הזוג הייתה אח"י קשת בפיקוד סרן דוד הרפזי. מטרת הזוג שנקרא "כח צפוני" הייתה הפגזת חוות מכלי הדלק שמצפון לנמל הסורי טרטוס

אח"י רשף (סער 4) בפיקוד רס"ן מיכה רם ובה גם מפקד הפלגה סא"ל אלי רהב יצאה מחיפה כחלק מהכח לכיוון טרטוס. לאחר היציאה לים הופנתה למשימה של איתור וחסימת מכלית דלק יוונית "פטרוליה" שהובילה דלק מטוסים לסוריה והייתה בדרכה לנמל ביירות.
מהלך הקרב

ב-10 באוקטובר ב-16:00 יצאו הספינות מנמל חיפה והפליגו צפונה לכיוון החוף הסורי. התנועה נעשתה בפרישה בין הזוגות תוך הפלגה במרחק קרוב מאוד לחוף ("גרוד החוף") הלבנוני. 

בהפלגתן צפונה, עם מעבר קו נמל טריפולי התגלו הספינות על ידי מכ"מי החוף הסורי. הספינות זיהו שהתגלו גם על ידי מכ"ם ספינת טילים סורית ותוך זמן קצר שוגרו לעברן 4 טילי סטיקס. טיל אחד חלף בקרבת אח"י געש (סער 3) והחטיא. יתר הטילים חלפו רחוק מספינות הכוח ולא פגעו בספינות הישראליות. 

הספינות הפליגו לכוון ספינות הטילים של חיל הים הסורי כדי להגיע לטווח היעיל של טיל גבריאל ושיגרו טילים. זוהו פגיעה בסטי"ל סורי מדגם קומאר, סטי"ל נוסף מדגם קומאר התרסק במנוסתו על שובר הגלים המערבי של נמל טרטוס. הסטי"לים של חיל הים של ישראל התקרבו לקו החוף ופגעו במתקנים בנמל מפגזים של תותחי הספינות. תקיפת חוות המכלים של טרטוס הייתה לא יעילה היות שהיא ממוקמת בגובה 100 מטר ובמרחק של שני קילומטר מקו החוף. 

תותחי החוף הסורים, תותחים מבוקרי מכ"ם, ירו עשרות פגזי 100 ו- 130 מ"מ על הסטי"לים של חיל הים של ישראל. נפילות פגזים של תותחי החוף הסוריים היו מדויקות ונפלו בקרבת לספינות אך לא פגעו או גרמו להן נזק. 

מפקד חיל הים עקב אחרי המתרחש, שקל שההישג של פגיעה בספינות הסוריות מספיק וכי בהמשך ההפגזה על המכלים הסיכון רב מדי והורה לכוחות על הפסקת הקרב.
אח"י רשף נשארה באזור ביירות לא השתתפה בקרב טרטוס, איתרה וחסמה את המכלית "פטרוליה" בקו רוחב בירות.
מהלך הקרב > פגיעה באונית סוחר

שתי אוניות סוחר עגנו בסמוך לפתח הנמל בטרטוס. סטי"ל סורי מדגם קומאר שנחבא בחסות אוניית הסוחר הסובייטית 'איליה מצ'ניקוב' גרם לטיל גבריאל ששוגר אליו לפגוע באוניית הסוחר. האוניה שהובילה חומרי גלם לבנית תחנת כוח נפגעה מטיל גבריאל, צוות אונית הסוחר לא נפגע. האוניה הצליחה להפליג ולהגיע למים רדודים ובכך מנעה את טביעתה. הסובייטים רתחו מזעם אך הסתפקו רק בתלונה באו"ם.
מהלך הקרב > הוצאת תחמושת

מהצד הסורי: שתי ספינות טילים מדגם קומאר שיגרו אל הכח הישראלי 4 טילי סטיקס ותותחי חוף 100 מ"מ ו- 130 מ"מ ירו עשרות פגזים.

מהצד הישראלי: 8 טילי גבריאל ו 301 פגזי 76 מ"מ בפירוט:
אח"י חץ 2 טילים ו-39 פגזים
אח"י געש 2 טילים ו-84 פגזים
אח"י סופה 3 טילים ו-47 פגזים
אח"י קשת טיל אחד ו-130 פגזים
מהלך הקרב > תקלות

טילים – שני טילי גבריאל נפלו למים לאחר שיגורם עקב תקלה. הטיל הראשון ששוגר מאח"י געש. הטיל השני ששוגר מאח"י חץ (סער 3). 

תותחים - באח"י חץ (סער 3) ארעה תקלה בתותח אוטו מלרה 76 מ"מ, לאחר ירי של 39 פגזים. באח"י געש ארעה תקלה התותח כשל, התקלה טופלה תוך כדי הקרב והתותח חזר לירות. באח"י קשת ארעה תקלה התותחים כשלו לאחר ירי של 130 פגזים.

מנועים - בשלב סיום הקרב ארעה תקלת מנועים באח"י סופה ומהירותה ירדה. התקלה תוקנה תוך מספר דקות.
לוח אירועים

| 0 | 1 | 2 | 3 | 4 | 5 |
| --- | --- | --- | --- | --- | --- |

| מועד | אזור התרחשות | פעילות | השלמה  |  |  |
| 11 באוקטובר 19:00 | נמל חיפה | יציאת חמש הספינות מהנמל | הפלגה קרוב לחוף הלבנוני בדממת מכ"ם וקשר. |  |  |
| 23:00 | מצפון לטריפולי | הפעלת מכ"ם בקרת אש |  |  |  |
| 23:30 | מדרום לטרטוס | פיזור הטעיות מכ"ם | המשך התקרבות לחוף |  |  |
| 23:50 | מדרום לטרטוס | גילוי מטרות בקרבת פתח הנמל | זהוי מכ"ם סטי"לים סורים. |  |  |
| 23:56 | מול טרטוס | שני טילי סטיקס נורים אל הספינות הישראליות | ראשון נפל מיד למים ושני לא פגע. |  |  |
| 23:56 | מול טרטוס | אח"י חץ יורה טילי גבריאל בטווח 9,000 מהמטרה | הטיל הראשון פוגע במטרה והשני נופל לים. |  |  |
| 12 באוקטובר 00:00 | מול טרטוס | שני טילי סטיקס נורו אל אח"י סופה | טילים נפלו לים והתפוצצו. |  |  |
| 00:01 | מול טרטוס | אח"י געש יורה שני טילי גבריאל | אחד נפל למים ושני פגע במטרה בקרבת שובר הגלים. |  |  |
| 00:06 | מול טרטוס | תחילת הפגזת הנמל | נקודת נעילת המערכת קצה הרציף הצבאי. |  |  |
| 00:10 | מול טרטוס | אח"י קשת יורה טיל על קומאר | נראית פגיעה באניית סוחר עוגנת. |  |  |
| 00:12 | מצפון לטרטוס | אח"י קשת ואח"י סופה נערכות להפגזת המיכלים | ירי מתותחי החוף 130 מ"מ |  |  |
| 00:20 | מצפון לטרטוס | אח"י קשת מתחילה בהפגזת המיכלים | פגיעות בחוף אך לא במיכלים עצמם. |  |  |
| 00:22 | מטכ"ל | מוצב הפיקוד הימי מדווח לאג"מ מבצעים | ”בקרב שנוצר בין סטי"לים שלנו לסטי"לים סורים הוטבעו 2 סטי"לים סורים...הקרב התפתח עקב פגזת המיכלים בטרטוס.” |  |  |
| 00:32 | מצפון לטרטוס | תקלה בתותחי אח"י קשת |  |  |  |
| 00:33 | מול טרטוס | מפקד הכח מדווח למפקד חיל הים | מפגיזים אך אין מדורות |  |  |
| 00:46 | מצפון לטרטוס | הוראה מפיקוד חיל הים לסיים ולחזור | הכוח פנה מערבה והתרחק מהחוף. |  |  |
| 00:53 | מדרום לטרטוס | דיווח מחילהאוויר על מטוסים סוריים יורדים לכיוון הכח | הכוח היורד דרומה בכוננות לא מבחין במטוסים. |  |  |
| 01:06 | דרום החוף הסורי | מיכאל ברקאי מציע להפגיז מטרות בדרום החוף הסורי | מפקד חיל הים ”חבל, חבל, חזור הבייתה” |  |  |
| 05:32 | מפקדת חיל הים | מידע שבטרטוס נפגעה אניה רוסית |  |  |  |
לקריאה נוספת

צפי מרלי, חיל הים במלחמת יום הכיפורים, חיל הים, מכ"א, תחום מורשת, 1998, ע' 24–27.
פסח מלובני, מצפון תפתח הרעה, צבא סוריה - עלילותיו ומלחמותיו - מבט מדמשק, הוצאת המכון לחקר מלחמות ישראל, 2014, ע' 465 - 473.
פסח מלובני, דגל אדום מעל המזרח התיכון, הוצאת אפי מלצר בע"מ, 2017, ע' 247–289, 346.
אלי לוי, שייטת 3 במלחמת יום הכפורים קובץ תחקירים ולקחים חיל הים שייטת 3 אפריל 1974 עמודים ד' 91–103, (טרם שוחרר לפרסום).
גבי נוה, מלחמת יום הכיפורים יומן גשר מצפ"י 6 באוקטובר עד 5 בנובמבר 1973 ע' 35–39
הערות שוליים

↑  רוברט אלדן, ישראל מואשמת בהטבעת אניה סובייטית.  ניו יורק טיימס,  13 באוקטובר 1973.
↑  המקור למרבית הרישומים - שייטת 3 במלחמת יום הכפורים קובץ תחקירים ולקחים פרסום של  שייטת 3, אפריל 1974 ע' ד' 91–103, (טרם שוחרר לפרסום)..
↑  מפקדת חיל הים ע' 38.
↑  יומן מפקדת חיל הים ע' 38.
התארגנות לטעינת תחמושת לאחר קרב טרטוס ברציף בבסיס חיפה 12 באוקטובר 1973.
היינץ שטייניץ

| --- | --- |

היינץ שטייניץ, 1957
 לידה:  26 באפריל 1909 ברסלאו, גרמניה
 פטירה:  28 באפריל 1971 (בגיל 62) ירושלים, ישראל
 ענף מדעי:  זואולוגיה, ביולוגיה ימית, אקולוגיה
 מקום מגורים:  ישראל
 מקום קבורה:  הר המנוחות 
 מנחה לדוקטורט:  שמעון בודנהיימר 
 תלמידי דוקטורט:  לב פישלזון 
 פרסים והוקרה:  מעל לעשרים מיני דגים ודו-חיים קרויים על שמו
 תרומות עיקריות
 חקר דגים בים האדום ובים התיכון, חקר דו-חיים בארץ ישראל, יוזם הקמת התחנה והמעבדה לביולוגיה ימית באילת, ממייסדי החברה להגנת הטבע
 
היינץ שטייניץ (Heinz Steinitz;‏ 26 באפריל 1909 – 28 באפריל 1971) היה זואולוג ישראלי, ביולוג ימי, חוקר דגים ודו-חיים, פרופסור במחלקה לזואולוגיה של האוניברסיטה העברית בירושלים, יזם הקמתה של התחנה והמעבדה לביולוגיה ימית באילת ומנהלה הראשון. שייך לדור הראשון של מדענים זואולוגים מייסדים וחלוצים אשר דרכם המדעית התחילה בארץ ישראל. ממקימי העמותה לזואולוגיה בישראל וממייסדי החברה להגנת הטבע.
שלושה אנשי סגל מחקר והוראה במחלקה לזואולוגיה, האוניברסיטה העברית, ירושלים, 1955. משמאל לימין הפרופסורים גאורג האס, אלישבע גולדשמידט, היינץ שטייניץ
1969 התחנה והמעבדה לביולוגיה ימית באילת, 1969. צילום באדיבות ד"ר דוד דרום
המכון הבינאוניברסיטאי למדעי הים באילת, 2016. צילום באדיבות פרופ' אמציה גנין, המכון הבינאוניברסיטאי למדעי הים, אילת
חקר דגים, דו-חיים ואקולוגיה בימים ואגמים

שטייניץ היה חוקר דגים ודו-חיים, וביולוג ימי. במחקריו עסק באקולוגיה, תפוצה ואבולוציה של דו-חיים ודגי מים מתוקים באזור המזרח התיכון; אקולוגיה, תפוצה וטקסונומיה של דגי הים האדום; אקולוגיה של אגן הים התיכון הדרום-מזרחי ושל הים האדום. אמבריולוגיה ניסויית, נוירו-היסטולוגיה ואנטומיה מיקרוסקופית של העין בדו-חיים, היו נושאים נוספים בהם עסק.
מבחינה גאוגרפית, מחקריו של שטייניץ השתרעו לאורך הבקע הסורי-אפריקני, מאגם החולה ואגם הכנרת בצפון, דרך אזור ים המלח במרכז ועד מפרץ אילת והים האדום בדרום, וכן בחלק הדרום-מזרחי של אגן הים התיכון ובחצי האי סיני. המחקרים התייחסו לטקסונומיה, אנטומיה, תפוצה זואו-גאוגרפית ואקולוגיה של הפאונה הנחקרת.
יחד עם עמיתו הזואולוג פרופ' היינריך מנדלסון, מהמכון הביולוגי-פדגוגי בתל אביב, הם חקרו את החי באגם החולה ובביצות שהיו בעמק החולה עד גבול המורדות המערביים של הגולן. שני החוקרים גילו ב-1940 מין נדיר של חסר זנב עגולשון שחור-גחון, צפרדע אנדמית לאגם החולה. הצפרדע נמצאה שוב על ידי דר' מיכאל קוסטא ב-1955 ומאז לא נצפתה בעשורים העוקבים לייבוש האגם, עד שנתגלה מחדש ב-2011 בשמורת החולה על ידי פקח רשות הטבע והגנים, יורם מלכה. במחקר המודרני, מין (טקסונומיה) זה נחשב מאובן חי, ונכלל ברשימת מיני הדו-חיים הנדירים ביותר בעולם.
מאוחר יותר שטייניץ חקר דגים המצויים בגומחה אקולוגית ייחודית שבעין פשחה. עין פשחה מהווה בית גידול לח במדבר, בשולי ים המלח והמקום היבשתי הנמוך בעולם, ובו נביעות מים מליחים הזורמים לים המלח. הדגים החיים במקום, שהוא ייחודי מבחינה אקולוגית, התפתחו במנותק מאוכלוסיות דגים בבתי גידול אחרים. בכנרת, שטייניץ חקר דגי מים מתוקים. מחקר ראשון על דגי האגן המזרחי של הים התיכון, ובהם כאלה שמוצאם אינדו-פסיפי, פורסם יחד עם עמיתו מהמחלקה לזואולוגיה בירושלים, פרופ' גאורג האס. משנות ה-50 של המאה הקודמת ועד מותו שטייניץ פרסם עשרות מאמרים על דגים, החי והאקולוגיה בים האדום והים התיכון, כשאחד מנושאי המחקר המרכזיים שעניינו אותו הוא תופעת נדידת דגים שמוצאם מהאוקיינוס ההודי, דרך תעלת סואץ, אל מזרח אגן הים התיכון.
בשנת 1967 שטייניץ השיק עם חוקר ממכון סמית'סוניאן שבוושינגטון די. סי., ארצות הברית, תוכנית מחקר על תפקיד תעלת סואץ כנתיב תפוצה של ביוטה בין הים האדום והים התיכון. לאחר פטירתו ב-1971, מחקרי הגירה ופלישת מיני חי ימי מהאוקיינוס ההודי דרך תעלת סואץ לים התיכון (ובמידה פחותה הגירה של חי בכיוון ההפוך) התרחבו והסתעפו מבחינת מגוון הנושאים המטופלים, והם נמשכים במאה ה-21. במחקר המודרני, תופעת הנדידה הביולוגית דרך תעלת סואץ מכונה הגירה לספסית.
פעילויות תומכות-מחקר ומלוות מחקר

לצד המחקר עצמו שטייניץ עסק בפעולות מלוות ותומכות מחקר בשלושה אפיקים: (א) השתתפות, ארגון וניהול במשלחות מחקר; (ב) בניית אוסף מדעי של דגים; (ג) בניית תחנת מחקר באילת.
פעילויות תומכות-מחקר ומלוות מחקר > משלחות מחקר

משלחות המחקר מוקדמות בהן השתתף יצאו מירושלים בשנים 1938–1940 לחקור את החי באגם החולה. לאחר קום המדינה, בעקבות מבצע סיני, ארגן ב-1956 ועמד בראש משלחת שחקרה את החי הימי לאורך חופי סיני ותעלת סואץ. ב-1962 עמד בראש מסע המחקר הישראלי הראשון לדרום הים האדום, בארכיפלג איי דחלק שבאריתריאה. מסע זה היה חלק ממכלול בינלאומי ראשון של משלחות שעסקו בחקר האוקיינוס ההודי. בארגון מסע המשלחת הבינלאומית לדרום הים האדום השתתפו אוטו אורן ממחלקת חקר הדיג בחיפה ולב פישלזון מאוניברסיטת תל אביב, שניהם דוקטורנטים של שטייניץ. לצד חוקרים נוספים מאוניברסיטאות ומכוני מחקר בארץ, המשלחת כללה חוקרים מארצות הברית, הולנד ואתיופיה.
פעילויות תומכות-מחקר ומלוות מחקר > בניית אוסף מדעי של דגים

שטייניץ הקדיש ממרצו גם לבניית אוסף מדעי של דגים. אוצר האוסף משמש לתיעוד, מחקר מדעי-אקדמי וכאמצעי עזר בהוראה באוניברסיטה. את אוסף הדגים באוניברסיטה העברית ייסדו הזואולוגים ישראל אהרוני וד"ר גאורג האס. שטייניץ, מראשית דרכו במחלקה לזואולוגיה, הגדיל את האוסף במידה ניכרת לאורך שנים. בשלבים מתקדמים יותר עשה זאת יחד עם תלמידו מהתחנה לחקר הדיג בחיפה ולימים פרופ' אדם בן טוביה. הדגים עברו הליכי שימור וקוטלגו. העבודה המדעית, הגדרת החי שצורף לאוסף ושיוכו הטקסונומי והזואו-גאוגרפי, נעשו תוך חילופי מידע הדדיים בין שטייניץ וחוקרים רבים שנהלו אוספים דומים במוסדות מחקר בחו"ל ועם אוצרים של אוספים מדעיים במזיאונים למדע ברחבי העולם. כך הפך אוסף הדגים בירושלים לאוסף התייחסות עבור חוקרים מקהילת האיכטיולוגים הבינלאומית.
פעילויות תומכות-מחקר ומלוות מחקר > טוויית קשרי מדע עם קהיליית המדע הבינלאומית

שטייניץ ייחס חשיבות ממעלה ראשונה לקיום קשרים עם הקהילה האקדמית בעולם. כמדען באוניברסיטה שנמצאת בראשית דרכה, ובמדינה שנמצאת בהקמה והתארגנות, הוא ראה בקשרים מסוג זה עזר לפיתוח בישראל של מחקר ברמה בינלאומית. הוא האמין שקשרים בינלאומיים ימתנו מגבלות הנובעות מקוטן הקהילה המקצועית המקומית וממרחקה הגאוגרפי ממרכזי מחקר גדולים וחשובים בעולם. כן ידע שקיים כורח בקשרים ושיתוף פעולה מחקרי בינלאומי בהקשר ספציפי של מחקר בביולוגיה ימית ואוקיינוגרפיה. פן מיוחד בטווית קשרים של שטייניץ עם מדענים ומוסדות מחקר בחו"ל הוא בניית קשרי מדע עם גרמניה שלאחר מלחמת העולם השנייה. הוא החל בבניית קשרי מדע עם גרמניה המערבית שנים רבות לפני כינון יחסים דיפלומטים בין שתי המדינות ב-1965. כבר ב-1946, במסגרת עבודתו באוסף הדגים, הוא החליף מידע וחומר ביולוגי עם הזואולוג והגנטיקאי הגרמני פרופ' קורט קוסוויג (בגרמנית: Curt Kosswig), שהיגר מגרמניה לטורקיה בעקבות עליית הנאצים לשלטון. אחרי מלחמת העולם השנייה, קוסוויג שב לגרמניה ב-1955, התמנה למנהל המכון הזואולוגי והמוזיאון הזואולוגי של אוניברסיטת המבורג, וביקר את שטייניץ במחלקה לזואולוגיה בירושלים. מראשית שנות ה-60 ואילך שטייניץ שהה תקופות אחדות באוניברסיטת המבורג ובשורה של אוניברסיטאות גרמניות אחרות, במוזיאונים למדע ולזואולוגיה, ובתחנות מחקר לביולוגיה ימית. שם הכיר את גונתר בוהנקה (בגרמנית: Günther Böhnecke), אוקיינוגרף, שמילא אחרי מלחמת העולם השנייה תפקיד חשוב בשיקום קשרי מדע ומחקר של גרמניה המערבית עם מדינות העולם, והיה יועץ לקרן למחקר ופיתוח של גרמניה (בגרמנית: Deutsche Forschungsgemeinschaft, DFG) בתחום האוקיינוגרפיה. ההכרות האישית בין בוהנקה לשטייניץ עמדה ברקע קבלת התמיכה מה-DFG להפעלת התחנה לביולוגיה ימית של האוניברסיטה העברית במפרץ אילת.